b"\n_START_ARTICLE_\nDhir\n_START_SECTION_\nPrincipat\n_START_PARAGRAPH_\nLa capital \xc3\xa9s Dir a la riba del rierol Dir afluent del Panjkora. El territori abastava la vall del Panjkora i els seus afluents fins a la seva uni\xc3\xb3 al Bajaur o Rud, i un territori a l'est al l\xc3\xadmit amb l'alt Swat sota del pa\xc3\xads del Dush Khel a la riba dreta del riu Swat. La part superior de la vall era anomenada Panjkora Kohistan o Kohistan-i-Malizai; dins d'aquesta regi\xc3\xb3 la part superior era anomenada Bashkar i la inferir Sheringal. La vall del Dir fou coneguda tamb\xc3\xa9 com a Kashkar. A Chutiatan el Panjkora i el Diu s'uneixen i a partir d'aqu\xc3\xad la vall formava part de Dir. En formaven part tamb\xc3\xa9 les valls de Maidan, Jandol i Talash i el pa\xc3\xads o comarca de Dush Khel. La poblaci\xc3\xb3 incloent totes les depend\xc3\xa8ncies es creu que superava els cent mil habitants (1901) i la superf\xc3\xadcie s'estimava aleshores en 14000\xc2\xa0km\xc2\xb2. La sobirania residia en el khan de Dir al que estaven sotmesos alguns petits senyors o caps de clans. La poblaci\xc3\xb3 era de majoria paixtu del grup Yusufzai; els bashkhars, no paixtus, vivien a la seva pr\xc3\xb2pia vall; tamb\xc3\xa9 hi havia poblaci\xc3\xb3 kashkar i gujar. Els brit\xc3\xa0nics van reclutar un cos local, els Dir Levies, de 390 homes._NEWLINE_Els khans de Dir adoptaren el juny de 1897 el t\xc3\xadtol de nawab khan bahadur."